**FIȘĂ DE POST**

**RESPONSABIL CU MONITORIZAREA PROIECTELOR DEPUSE PRIN GAL**

**DENUMIREA POSTULUI:** Responsabil cu monitorizarea proiectelor GAL

**PRENUME, NUME:**

**RELAȚII IERARHICE:**

- Este subordonat Managerului (responsabilul administrativ)

**ATRIBUȚII PRINCIPALE:**

-Realizează monitorizarea proiectelor depuse în cadrul GAL, asigurând proceduri transparente și nediscriminatorii, printr-un dispozitiv riguros şi transparent de vizualizare a modului în care are loc gestionarea financiară a implementării strategiei de dezvoltare, care să permită colectarea sistematică şi structurarea a datelor cu privire la activităţile desfăşurate.

-Întocmește raportul de monitorizare a proiectelor depuse în cadrul GAL, prin respectarea termenelor stabilite în procedurile de lucru.

**NIVEL DE STUDII:** superioare; calificări specifice domeniului de activitate al postului- dezvoltare comunitară, rurală, managementul fondurilor europene, evaluator de proiect.

**EXPERIENȚĂ:**

- Minim 1 an în domeniul dezvoltării rurale;

- Cunoștințe foarte bune în domeniul procedurilor de gestionare, evaluare și monitorizare proiecte europene;

- Cunoștințe bune de operare PC.

**CUNOȘTINȚE:**

- Procedura de Monitorizare a Programului FEADR;

- Procedura de Monitorizare a Planului de Dezvoltare Locală

- Politica de coeziune și Politica Agrară Comună a UE

- Programul LEADER

- Planul Național de Dezvoltare Rurală

**SARCINILE ȘI RESPONSABILITĂȚILE POSTULUI:**

- Expertul responsabil cu monitorizarea în cadrul GAL poartă întreaga responsabilitate cu privire la colectarea şi introducerea datelor în tabelele de monitorizare

- Asigură colectarea datelor din cadrul tuturor departamentelor de funcționare din cadrul GAL, privind proiectele derulate, cât si cele privind cooperarea, funcţionarea şi animarea teritoriului, pentru calcularea indicatorilor de realizare

-Întocmeşte şi transmite către CRFIR, MADR conform Procedurii de Monitorizare, centralizatorul cererilor de finanţare depuse în cadrul GAL, respectiv situaţia finală aferentă fiecărei sesiuni de depunere de proiecte conform Procedurii de Monitorizare;

- Întocmeşte materialul sintetic privind monitorizarea proiectelor pentru a fi analizat de comitetul de monitorizare a GAL Constanța Sud

- Transmite informaţiile centralizate conform procedurii de monitorizare și raportare către Autoritatea de Management, CRFIR – Serviciul Evaluare, Contractare.

**APTITUDINI ȘI DEPRINDERI NECESARE:**

- Integritate, corectitudine și transparență în procesul de evaluare

- Atenție: concentrare, mobilitate, distributivitate, selectivitate

- Spirit practic, coordonare și abilități de comunicare interpersonale

- Capacitate de a lua decizii, capacitatea de a munci în echipă

**SOLICITĂRI PSIHICE:**

- Solicitarea atenției și a memoriei vizuale, auditive

- Rezistență la stres